ධනයෙන් බලයෙන් රටක ඉතිහාසය ගොඩනගන්නට නොහැකි බව ජනාධිපති මහින්ද රාජපක්ෂ මහතා අවධාරණය කරයි.‍අප රටේ ඉතිහාසය අපට වටිනා බව පවසන ජනාධිපතිවරයා ඉතිහාසය අමතක කරන්නට ඇතැමුන් උත්සාහ කළත් ‍ඩොලර් කොළවලට ඉතිහාසය යට කරන්නට නොහැකි බව පවසයි.ඉතිහාසයට වඩා සල්ලි කොළවලින් රටවල් මනින යුගයකට අප පැමිණ ඇති බවත් ඉතිහාසය අලුතින් ලියා විකෘති කරන්නට කිසිවකුටත් නොහැකි බවත් ජනාධිපතිවරයා ප්‍රකාශ කරයි.ඇතැම් ප්‍රදේශවල ඉතිහාසය මකා දමන්නට පුරාවස්තු ඩෝසර් කරන බව පැවසූ ජනාධිපතිවරයා එමඟින් ඉතිහාසය මකා දැමිය නොහැකි වුවත් විනාශයක් සිදු වන බව පැවසීය.ජනාධිපතිවරයා මෙසේ ප්‍රකාශ කළේ ජාතික ලේඛනාරක්ෂක දෙපාර්තමේන්තුවේ නව ගොඩනැඟිල්ල විවෘත කිරීමේ අවස්ථාවට ඊයේ (18) එක්වෙමිනි.